title: Sklep Evropske centralne banke (EU) 2015/529 z dne 21. januarja 2015 o spremembi Sklepa ECB/2004/3 o dostopu javnosti do dokumentov Evropske centralne banke (ECB/2015/1)

text:
               28.3.2015

               SL

               Uradni list Evropske unije

               L 84/64

         SKLEP EVROPSKE CENTRALNE BANKE (EU) 2015/529
   z dne 21. januarja 2015
   o spremembi Sklepa ECB/2004/3 o dostopu javnosti do dokumentov Evropske centralne banke (ECB/2015/1)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 12.3 Statuta,
   ob upoštevanju Sklepa ECB/2004/2 z dne 19. februarja 2004 o sprejetju Poslovnika Evropske centralne banke (1) ter zlasti člena 23 Sklepa,
   ob upoštevanju naslednjega:

               (1)

               Svet je na podlagi člena 127(6) Pogodbe o delovanju Evropske unije sprejel Uredbo (EU) št. 1024/2013 (2), ki Evropski centralni banki (ECB) podeljuje posebne naloge v zvezi s politiko bonitetnega nadzora kreditnih institucij, da bi prispevala k varnosti in trdnosti kreditnih institucij ter stabilnosti finančnega sistema v Uniji in v vsaki državi članici, ob doslednem upoštevanju in z dolžno skrbnostjo glede enotnosti in celovitosti notranjega trga. Navedene posebne naloge poleg naloge, ki jo ima Evropski sistem centralnih bank (ESCB) v skladu s členom 127(5) Pogodbe, obsegajo prispevek k nemotenemu izvajanju politik, ki jih zasledujejo pristojni organi v zvezi z bonitetnim nadzorom kreditnih institucij in stabilnostjo finančnega sistema.

               (2)

               Sklep ECB/2004/3 (3) je bil spremenjen s Sklepom ECB/2011/6 (4) in sicer z namenom zagotoviti varstvo javnega interesa v zvezi s stabilnostjo finančnega sistema v Uniji in državah članicah glede zahtev za dostop do dokumentov ECB v zvezi z dejavnostmi ECB in politikami ali sklepi, ki jih je ECB sestavila ali jih hrani in se nanašajo na finančno stabilnost, vključno s tistimi, ki se nanašajo na zagotavljanje podpore ECB Evropskemu odboru za sistemska tveganja.

               (3)

               Za izvajanje posebnih nalog iz prve uvodne izjave bo ECB tudi sestavila ali hranila dokumente v zvezi z bonitetnim nadzorom kreditnih institucij. Takšni dokumenti bodo opredeljeni kot dokumenti ECB v smislu Sklepa ECB/2004/3.

               (4)

               Treba je zagotoviti varstvo javnega interesa v zvezi s politiko Unije ali države članice glede bonitetnega nadzora kreditnih institucij v okviru zahtev za dostop javnosti do dokumentov ECB. Varstvo javnega interesa je treba zagotoviti tudi v zvezi z namenom nadzorstvenih pregledov.

               (5)

               V skladu s členom 23.1 Poslovnika Evropske centralne banke, ki je bil sprejet s Sklepom ECB/2004/2, so razprave organov odločanja ECB oziroma odborov ali skupin, ki jih ti ustanovijo, Nadzornega odbora, njegovega Usmerjevalnega odbora in vseh njegovih začasnih podstruktur zaupne, razen če Svet ECB pooblasti predsednika ECB, da objavi rezultate njihovih posvetovanj. Predsednik se pred sprejetjem katere koli takšne odločitve v zvezi z razpravami Nadzornega odbora, njegovega Usmerjevalnega odbora in vseh njegovih začasnih podstruktur posvetuje s predsednikom Nadzornega odbora.

               (6)

               Pravo Unije, ki se uporablja, zlasti Uredba (EU) št. 575/2013 Evropskega parlamenta in Sveta (5) in Direktiva 2013/36/EU Evropskega parlamenta in Sveta (6), je upoštevno za razkritje in zaupnost informacij, ki jih hranijo pristojni organi pri izvajanju bonitetnega nadzora kreditnih institucij.

               (7)

               Gospodarski razvoj držav članic in finančnih trgov ter njihov vpliv na izvajanje monetarne politike ECB in/ali stabilnost finančnega sistema v Uniji ali državi članici sta povečala potrebo po medsebojnem sodelovanju med ECB in organi držav članic ter med ECB in mednarodnimi institucijami ali telesi. Izkazalo se je, da je za ECB ključno, da evropskim organom in organom držav članic posreduje ustrezna in jasna sporočila in tako najbolj učinkovito služi javnemu interesu pri izpolnjevanju svojega poslanstva. To lahko pomeni, da mora biti mogoča tudi neformalna in zaupna komunikacija, na kar možnost razkritja ne sme vplivati.

               (8)

               Podrobneje, ECB mora sodelovati z nacionalnimi organi in telesi, institucijami Unije, telesi, uradi in agencijami, ustreznimi mednarodnimi organizacijami, nadzornimi organi in vladami tretjih držav pri (a) podpori ESCB v zvezi s splošno ekonomsko politiko Unije v skladu s členom 127(1) Pogodbe, (b) prispevku ESCB k nemotenemu izvajanju politike, ki jo v zvezi z bonitetnim nadzorom kreditnih institucij in stabilnostjo finančnega sistema izvajajo pristojni organi, in sicer v skladu s členom 127(5) Pogodbe, in (c) nalogah, ki so na ECB prenesene z Uredbo (EU) št. 1024/2013. Zlasti v skladu s členom 6(2) Uredbe št. 1024/2013 za ECB in pristojne nacionalne organe velja, da morajo med seboj sodelovati v dobri veri in si izmenjevati informacije. Kadar gre za naloge ESCB, ECB sodeluje tudi na mednarodni ravni. Za učinkovito sodelovanje ECB je poglavitno, da zagotovi in ohrani „prostor za razmislek“ za svobodno in ustvarjalno izmenjavo stališč in informacij med zgoraj navedenimi organi, institucijami in drugimi telesi. Na tej podlagi bi morala ECB imeti pravico varovati dokumente, ki jih izmenja v okviru sodelovanja z nacionalnimi centralnimi bankami, pristojnimi nacionalnimi organi, imenovanimi nacionalnimi organi in drugimi ustreznimi organi in telesi.

               (9)

               Poleg tega je pri izvajanju naloge ESCB glede podpiranja nemotenega delovanja plačilnih sistemov pomembno varovati dokumente, katerih razkritje bi ogrozilo javni interes v zvezi s trdnostjo in varnostjo infrastruktur finančnega trga, plačilnih shem in izvajalcev plačilnih storitev.

               (10)

               Zato je treba Sklep ECB/2004/3 ustrezno spremeniti –

         SPREJEL NASLEDNJI SKLEP:
   Člen 1
   Spremembe
   Sklep ECB/2004/3 se spremeni:

               1.

               v členu 3 se dodajo naslednje opredelitve:

                           „(c)

                           ‚pristojni nacionalni organ‘ in ‚imenovani nacionalni organ‘ imata enak pomen kot v Uredbi Sveta (EU) št. 1024/2013 (7);

                           (d)

                           ‚drugi ustrezni organi in telesa‘ so ustrezni nacionalni organi, institucije Unije, telesa, uradi in agencije, ustrezne mednarodne organizacije, nadzorni organi in vlade tretjih držav.

                     ;

               2.

               v členu 4(1)(a) se prva alinea nadomesti z naslednjo:

                           —

                           „zaupnost postopkov organov odločanja ECB, Nadzornega odbora in drugih teles, ustanovljenih v skladu z Uredbo (EU) št. 1024/2013“

                     ;

               3.

               v členu 4(1)(a) se dodajo naslednje alinee:

                           —

                           „politika Unije ali države članice v zvezi z bonitetnim nadzorom kreditnih institucij in drugih finančnih institucij,

                           —

                           namen nadzorstvenih pregledov,

                           —

                           trdnost in varnost infrastruktur finančnega trga, plačilnih shem ali izvajalcev plačilnih storitev“

                     ;

               4.

               člen 4(3) se nadomesti z naslednjim:
               „3.   Dostop do dokumenta, ki ga je ECB sestavila ali prejela za notranjo rabo kot del razprav in predhodnih posvetovanj v okviru ECB ter izmenjava mnenj med ECB, nacionalnimi centralnimi bankami, pristojnimi nacionalnimi organi ali imenovanimi nacionalnimi organi se zavrne tudi po tem, ko je bila odločitev sprejeta, razen če prevlada javni interes za razkritje.
               Dostop do dokumentov o izmenjavi mnenj med ECB in drugimi ustreznimi organi in telesi se zavrne tudi po tem, ko je bila odločitev sprejeta, če bi razkritje resno oslabilo učinkovitost ECB pri opravljanju njenih nalog, razen če prevlada javni interes za razkritje.“;

               5.

               v členu 7(1) se sklicevanje na „generalnega direktorja generalnega direktorata Sekretariat in jezikovne storitve“ nadomesti z „generalni direktor generalnega direktorata Sekretariat“.

         Člen 2
   Končne določbe
   Ta sklep začne veljati naslednji dan po objavi v Uradnem listu Evropske unije.

      V Frankfurtu na Majni, 21. januarja 2015.

            Predsednik ECB

         Mario DRAGHI

      (1)  UL L 80, 18.3.2004, str. 33.

      (2)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).

      (3)  Sklep Evropske centralne banke z dne 4. marca 2004 o dostopu javnosti do dokumentov Evropske centralne banke (ECB/2004/3) (UL L 80, 18.3.2004, str. 42).

      (4)  Sklep Evropske centralne banke z dne 9. maja 2011 o spremembah Sklepa ECB/2004/3 o dostopu javnosti do dokumentov Evropske centralne banke (ECB/2011/6) (UL L 158, 16.6.2011, str. 37).

      (5)  Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1).

      (6)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).

      (7)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).“


title: Sklep Evropskega parlamenta (EU) 2015/1677 z dne 29. aprila 2015 o razrešnici glede izvrševanja proračuna Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2013

text:
               30.9.2015

               SL

               Uradni list Evropske unije

               L 255/311

      SKLEP EVROPSKEGA PARLAMENTA (EU) 2015/1677
      z dne 29. aprila 2015
      o razrešnici glede izvrševanja proračuna Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2013,

                  —

                  ob upoštevanju poročila Računskega sodišča o zaključnem računu Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2013 z odgovori agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice agenciji glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (EU) št. 1077/2011 Evropskega parlamenta in Sveta z dne 25. oktobra 2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (5), zlasti člena 33,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0099/2015),

         1.

            podeli razrešnico izvršnemu direktorju Evropske agencije za operativno upravljanje obsežnih informacijskih sistemov s področja svobode, varnosti in pravice glede izvrševanja proračuna agencije za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za operativno upravljanje obsežnih informacijskih sistemov s področja svobode, varnosti in pravice, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 326.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 286, 1.11.2011, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: 2012/591/EU: Sklep Evropskega parlamenta z dne 10. maja 2012 o zaključku poslovnih knjig Agencije za oskrbo Euratom za proračunsko leto 2010

text:
               17.10.2012

               SL

               Uradni list Evropske unije

               L 286/257

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig Agencije za oskrbo Euratom za proračunsko leto 2010
   (2012/591/EU)
   EVROPSKI PARLAMENT,

               —

               ob upoštevanju letnih računovodskih izkazov Agencije za oskrbo Euratom za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Agencije za oskrbo Euratom za proračunsko leto 2010, skupaj z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (3), zlasti člena 8 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0131/2012),

               1.

               odobri zaključek poslovnih knjig Agencije za oskrbo Euratom za proračunsko leto 2010;

               2.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije za oskrbo Euratom, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 6.

      (2)  UL L 248, 16.9.2002, str. 1.

      (3)  UL L 41, 15.2.2008, str. 15.

      (4)  UL L 357, 31.12.2002, str. 72.


title: Prilagoditev Poslovnika Lizbonski pogodbi Sklep Evropskega parlamenta z dne 15. junija 2010 o prilagoditvi Poslovnika Evropskega parlamenta Lizbonski pogodbi (2009/2062(REG))

text:
               12.8.2011

               SL

               Uradni list Evropske unije

               CE 236/153

         Torek, 15. junij 2010Prilagoditev Poslovnika Lizbonski pogodbi
   P7_TA(2010)0204
   Sklep Evropskega parlamenta z dne 15. junija 2010 o prilagoditvi Poslovnika Evropskega parlamenta Lizbonski pogodbi (2009/2062(REG))
   2011/C 236 E/29

      Evropski parlament,
   ob upoštevanju členov 211 in 212 Poslovnika,
   ob upoštevanju poročila Odbora za ustavne zadeve, ki vključuje predloge sprememb Odbora za proračun, ki jih je ta predlagal v svojem mnenju z dne 31. marca 2009 (A7-0043/2009),
   ob upoštevanju svojega sklepa z dne 25. novembra 2009 o prilagoditvi Poslovnika Evropskega parlamenta Lizbonski pogodbi (1),

               1.

               sklene spremeniti svoj Poslovnik, kakor sledi;

               2.

               opozarja, da bodo spremembe začele veljati prvi dan naslednjega plenarnega zasedanja;

               3.

               naroči svojemu predsedniku, naj ta sklep posreduje Svetu in Komisiji v vednost.

               VELJAVNO BESEDILO

               SPREMEMBA

                  Sprememba 1

                  Poslovnik Evropskega parlamenta

                  Člen 7 – odstavek 2

               2.   Odbor predlaga sklep, ki priporoča
                     zgolj
                   sprejetje ali zavrnitev zahteve za odvzem imunitete ali zahteve za zaščito imunitete in privilegijev.

               2.   Odbor predlaga
                     obrazložen
                   sklep, ki priporoča sprejetje ali zavrnitev zahteve za odvzem imunitete ali zahteve za zaščito imunitete in privilegijev.

                  Sprememba 121

                  Poslovnik Evropskega parlamenta

                  Člen 8

                     Če ni določeno drugače, določbe, ki urejajo izvajanje Statuta
                   poslancev Evropskega parlamenta,
                     sprejme predsedstvo
                  .

                     Parlament sprejme
                   Statut poslancev Evropskega parlamenta
                     in njegove spremembe na osnovi priporočila pristojnega odbora
                  .
                     Smiselno se uporablja člen 138(1). Za uporabo teh pravil je odgovorno predsedstvo, ki na osnovi letnega proračuna sprejema odločitve o finančnih sredstvih.

                  Sprememba 4

                  Poslovnik Evropskega parlamenta

                  Člen 23 – odstavek 2 in odstavek 2 a (novo)

               2.   Predsedstvo sprejema finančne, organizacijske in upravne odločitve o zadevah, ki se nanašajo na
                     poslance in
                   notranjo organizacijo Parlamenta, njegovega sekretariata in teles.

               2.   Predsedstvo sprejema finančne, organizacijske in upravne odločitve o zadevah, ki se nanašajo na notranjo organizacijo Parlamenta, njegovega sekretariata in teles.

                     2a.

                     Finančne, organizacijske in upravne odločitve o zadevah, ki se nanašajo na poslance, sprejema predsedstvo na predlog generalnega sekretarja ali politične skupine.

                  Sprememba 5

                  Poslovnik Evropskega parlamenta

                  Člen 23 – odstavek 11 a (novo)

                     11a.

                     Predsedstvo imenuje dva podpredsednika, ki sta zadolžena za odnose z nacionalnimi parlamenti.

                     O svojem delu na tem področju redno poročata konferenci predsednikov.

                  (Drugi in tretji stavek člena 25(3) se črtata.)

                  Sprememba 86

                  Poslovnik Evropskega parlamenta

                  Člen 24 – odstavek 2

               2.
                     Samostojni poslanci izmed sebe pooblastijo enega, ki
                   se udeležuje sej konference predsednikov, vendar nima pravice glasovanja.

               2.
                     Predsednik Parlamenta povabi enega od samostojnih poslancev, da
                   se udeležuje sej konference predsednikov, vendar nima pravice glasovanja.

                  Sprememba 117

                  Poslovnik Evropskega parlamenta

                  Člen 37 a (novo)

                  Člen 37a

                  Prenos zakonodajnih pooblastil

                     1.

                     Pri preučevanju predloga zakonodajnega akta, ki prenaša pooblastila na Komisijo, kakor je določeno v členu 290 Pogodbe o delovanju Evropske unije, je Parlament zlasti pozoren na cilje, vsebino, področje uporabe in trajanje prenesenih pooblastil ter na pogoje za prenos.

                     2.

                     Odbor, pristojen za zadevo, lahko kadar koli zahteva mnenje odbora, pristojnega za razlago in uporabo zakonodaje Unije.

                     3.

                     Odbor, pristojen za razlago in uporabo zakonodaje Unije, lahko na lastno pobudo obravnava vprašanja v zvezi s prenosom zakonodajnih pooblastil. V tem primeru ustrezno obvesti pristojni odbor.

                  Sprememba 10

                  Poslovnik Evropskega parlamenta

                  Člen 56 – odstavek 3 – pododstavek 2

               V primeru vrnitve zadeve pristojni odbor Parlamentu ustno ali pisno poroča v roku, ki ga določi Parlament in ki ne sme biti daljši od dveh mesecev.

               V primeru vrnitve zadeve pristojni odbor
                     določi postopek, ki ga je treba upoštevati, in
                   Parlamentu ustno ali pisno poroča v roku, ki ga določi Parlament in ki ne sme biti daljši od dveh mesecev.

                  Sprememba 113

                  Poslovnik Evropskega parlamenta

                  Člen 74 a – odstavek 1 a (novo)

                     1a.

                     Kadar je Parlament v skladu s členom 48(3)Pogodbe o Evropski uniji zaprošen za mnenje o predlogu sklepa Evropskega sveta o preučitvi sprememb pogodb, se zadeva preda pristojnemu odboru. Odbor pripravi poročilo, ki vsebuje:

                           —

                                 predlog resolucije, v kateri je navedeno, ali Parlament sprejme ali zavrne predlagani sklep, in ki lahko vsebuje predloge konvenciji ali konferenci predstavnikov vlad držav članic;

                           —

                                 če je to primerno, obrazložitev.

                  Sprememba 114

                  Poslovnik Evropskega parlamenta

                  Člen 74 b – odstavek 1 a (novo)

                     1a.

                     Pri posvetovanju s Parlamentom v skladu s členom 48(6) Pogodbe o Evropski uniji o predlogu sklepa Evropskega sveta, ki spreminja tretji del Pogodbe o delovanju Evropske unije, se smiselno uporablja člen 74a(1a). V takem primeru lahko predlog resolucije vsebuje predloge za spremembo samo določb tretjega dela Pogodbe o delovanju Evropske unije.

                  Sprememba 118

                  Poslovnik Evropskega parlamenta

                  Člen 96

               1.   Kadar je Parlament zaprošen za mnenje v skladu s členom 36 Pogodbe o Evropski uniji, se zadeva posreduje pristojnemu odboru, ki lahko v skladu s členom 97 tega poslovnika izda priporočila.

               1.   Kadar je Parlament zaprošen za mnenje v skladu s členom 36 Pogodbe o Evropski uniji, se zadeva posreduje pristojnemu odboru, ki lahko v skladu s členom 97 tega poslovnika izda priporočila.

               2.   Zadevni odbori skušajo zagotoviti, da jih podpredsednik Komisije/visoki predstavnik Unije za zunanje zadeve in varnostno politiko
                     , Svet in Komisija
                   redno in pravočasno
                     obveščajo
                   o razvoju in izvrševanju skupne zunanje in varnostne politike Unije, o predvidenih stroških, kadar je v okviru navedene politike sprejet z izdatki povezan sklep, ter o vseh drugih finančnih vprašanjih v zvezi z izvrševanjem ukrepov v okviru navedene politike. Izjemoma lahko odbor na zahtevo
                     Komisije, Sveta ali podpredsednika Komisije/visokega predstavnika sklene, da bo seja potekala brez navzočnosti javnosti.

               2.   Zadevni odbori skušajo zagotoviti, da jih podpredsednik Komisije/visoki predstavnik Unije za zunanje zadeve in varnostno politiko redno in pravočasno
                     obvešča
                   o razvoju in izvrševanju skupne zunanje in varnostne politike Unije, o predvidenih stroških, kadar je v okviru navedene politike sprejet z izdatki povezan sklep, ter o vseh drugih finančnih vprašanjih v zvezi z izvrševanjem ukrepov v okviru navedene politike. Izjemoma lahko odbor na zahtevo podpredsednika Komisije/visokega predstavnika sklene, da bo seja potekala brez navzočnosti javnosti.

               3.   O posvetovalnem dokumentu, ki ga pripravi podpredsednik/visoki predstavnik v zvezi z glavnimi vidiki in temeljnimi usmeritvami skupne zunanje in varnostne politike, vključno s skupno varnostno in obrambno politiko ter finančnimi posledicami za proračun Unije, poteka razprava dvakrat letno. Uporabljajo se določbe člena 110.

               3.   O posvetovalnem dokumentu, ki ga pripravi podpredsednik/visoki predstavnik v zvezi z glavnimi vidiki in temeljnimi usmeritvami skupne zunanje in varnostne politike, vključno s skupno varnostno in obrambno politiko ter finančnimi posledicami za proračun Unije, poteka razprava dvakrat letno. Uporabljajo se določbe člena 110.

                  (Glej tudi razlago člena 121).

                  (Glej tudi razlago člena 121).

               4.
                     Svet, Komisija in/ali
                   podpredsednik/visoki predstavnik
                     so povabljeni
                   na vsako plenarno razpravo, ki zadeva zunanjo, varnostno ali obrambno politiko.

               4.   Podpredsednik/visoki predstavnik
                     je povabljen
                   na vsako plenarno razpravo, ki zadeva zunanjo, varnostno ali obrambno politiko.

                  Sprememba 116

                  Poslovnik Evropskega parlamenta

                  Naslov IV – poglavje 3 – naslov

                  Sprememba 107

                  Poslovnik Evropskega parlamenta

                  Člen 116

               1.   Parlament na predlog konference predsednikov. Posebni čas se lahko nameni za vprašanja predsedniku in posameznim članom Komisije.
                     Poslanec lahko Svetu in Komisiji postavi le eno vprašanje na delno zasedanje.

               1.   Parlament na predlog konference predsednikov. Posebni čas se lahko nameni za vprašanja predsedniku in posameznim članom Komisije.

               2.   Poslanec lahko Svetu in Komisiji postavi le eno vprašanje na delno zasedanje.

               2.   Poslanec lahko Svetu in Komisiji postavi le eno vprašanje na delno zasedanje.

               3.   Vprašanja se v pisni obliki predložijo predsedniku, ki odloči o njihovi sprejemljivosti in vrstnem redu njihovega obravnavanja. Odločitev mora biti nemudoma sporočena spraševalcu.

               3.   Vprašanja se v pisni obliki predložijo predsedniku, ki odloči o njihovi sprejemljivosti in vrstnem redu njihovega obravnavanja. Odločitev mora biti nemudoma sporočena spraševalcu.

               4.   Podrobni postopek urejajo smernice iz priloge tega poslovnika.

               4.   Podrobni postopek urejajo smernice iz priloge tega poslovnika.

                     5.

                     V skladu s smernicami, ki jih določi konferenca predsednikov, se lahko nameni posebni čas za vprašanja predsedniku Komisije, podpredsedniku Komisije/visokemu predstavniku Unije za zunanje zadeve in varnostno politiko in predsedniku Evroskupine.

                  (Priloga II, točka 15 (Oblika) se črta.)

                  Sprememba 108

                  Poslovnik Evropskega parlamenta

                  Člen 117 – naslov in odstavek 1

                  Vprašanja za pisni odgovor
                  Svetu in Komisiji

                  Vprašanja za pisni odgovor

               1.   Vsak poslanec lahko Svetu
                     ali
                   Komisiji v skladu s smernicami iz priloge tega poslovnika postavi vprašanja za pisni odgovor. Za vsebino vprašanj so odgovorni izključno spraševalci.

               1.   Vsak poslanec lahko
                     predsedniku Evropskega sveta,
                   Svetu, Komisiji
                     ali podpredsedniku Komisije/visokemu predstavniku Unije za zunanje zadeve in varnostno politiko
                   v skladu s smernicami iz priloge tega poslovnika postavi vprašanja za pisni odgovor. Za vsebino vprašanj so odgovorni izključno spraševalci.

                  Sprememba 115

                  Poslovnik Evropskega parlamenta

                  Člen 117 – odstavek 2

               2.   Vprašanja se v pisni obliki predložijo predsedniku, ki jih posreduje
                     zadevni instituciji. V primeru dvoma glede dopustnosti vprašanja odloča predsednik. O njegovi odločitvi se uradno obvesti spraševalca.

               2.   Vprašanja se v pisni obliki predložijo predsedniku, ki jih posreduje
                     naslovnikom
                  . V primeru dvoma glede dopustnosti vprašanja odloča predsednik. O njegovi odločitvi se uradno obvesti spraševalca.

                  (Horizontalna sprememba: v členu 117(2) in (4) in točkah 1 in 3 Priloge III k Poslovniku se besedna zveza „zadevne institucije“ nadomesti z besedo „naslovniki“.)

                  Sprememba 110

                  Poslovnik Evropskega parlamenta

                  Člen 130 – odstavki 1 a, 1 b, 1 c (novo)

                     1a.

                     Pogajanja o tem, kako pripraviti in spodbujati učinkovito in redno medparlamentarno sodelovanje v Uniji v skladu s členom 9 Protokola o vlogi nacionalnih parlamentov v Evropski uniji, potekajo na podlagi mandata, ki ga konferenca predsednikov podeli po posvetovanju s konferenco predsednikov odborov.

                     Parlament vse tovrstne sporazume odobri po postopku iz člena 127.

                     1b.

                     Odbor lahko v okviru proračunskih sredstev, ki so temu namenjena, začne neposreden dialog z nacionalnimi parlamenti na ravni odborov. Dialog lahko vključuje ustrezne oblike sodelovanja v postopku sprejemanja zakonodaje in po njegovem zaključku.

                     1c.

                     Vsi dokumenti v zvezi z zakonodajnim postopkom na ravni Unije, ki jih nacionalni parlament uradno pošlje Evropskemu parlamentu, se posredujejo odboru, pristojnemu za zadevo, ki je obravnavana v dokumentu.

                  Sprememba 112

                  Poslovnik Evropskega parlamenta

                  Člen 131

               1.   Konferenca predsednikov na predlog predsednika imenuje člane parlamentarne delegacije pri COSAC in ji lahko dodeli mandat. Delegacijo
                     vodi eden od podpredsednikov, pristojnih za odnose z nacionalnimi parlamenti.

               1.   Konferenca predsednikov na predlog predsednika imenuje člane parlamentarne delegacije pri COSAC in ji lahko dodeli mandat. Delegacijo
                     vodita podpredsednik Evropskega parlamenta, pristojen za odnose z nacionalnimi parlamenti,
                     in predsednik odbora, pristojnega za institucionalne zadeve.

               2.   Drugi člani delegacije so izbrani na podlagi zadev, ki bodo obravnavane na srečanju COSAC,
                     upoštevajoč splošno politično ravnotežje v Parlamentu. Po vsakem srečanju delegacija predloži poročilo.

               2.   Drugi člani delegacije so izbrani na podlagi zadev, ki bodo obravnavane na srečanju COSAC,
                     in so v čim večji meri predstavniki odborov, pristojnih za te zadeve. Po vsakem srečanju delegacija predloži poročilo.

                     3.

                     Ustrezno se upošteva splošno politično ravnotežje v Parlamentu.

                  Sprememba 66

                  Poslovnik Evropskega parlamenta

                  Člen 191 – odstavek 1

               1.   Na prvi seji odbora po izvolitvi članov odbora v skladu s členom 186 odbor izvoli predsedstvo, ki ga sestavljajo predsednik
                     ter eden, dva ali trije
                   podpredsedniki, izvoljeni na ločenih glasovanjih.

               1.   Na prvi seji odbora po izvolitvi članov odbora v skladu s členom 186 odbor izvoli predsedstvo, ki ga sestavljajo predsednik
                     in
                   podpredsedniki, izvoljeni na ločenih glasovanjih.
                     Število izvoljenih podpredsednikov določi Parlament na predlog konference predsednikov.

                  Sprememba 109

                  Poslovnik Evropskega parlamenta

                  Priloga III – točka 1 – alinea -1 (novo)

                           —

                                 jasno navajajo naslovnika, ki mu jih je treba posredovati po običajnih medinstitucionalnih kanalih;

      (1)  Sprejeta besedila, P7_TA(2009)0088.


title: Sklep Evropskega parlamenta (EU) 2017/1657 z dne 27. aprila 2017 o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2015

text:
               29.9.2017

               SL

               Uradni list Evropske unije

               L 252/204

         SKLEP EVROPSKEGA PARLAMENTA (EU) 2017/1657
   z dne 27. aprila 2017
   o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropskega centra za preprečevanje in obvladovanje bolezni za proračunsko leto 2015,

               —

               ob upoštevanju poročila Računskega sodišča o zaključnem računu Evropskega centra za preprečevanje in obvladovanje bolezni za proračunsko leto 2015 z odgovori centra (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice centru glede izvrševanja proračuna za proračunsko leto 2015 (05873/2017 – C8-0061/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (4), zlasti člena 23,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A8-0082/2017),

               1.

               podeli razrešnico direktorici Evropskega centra za preprečevanje in obvladovanje bolezni glede izvrševanja proračuna centra za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropskega centra za preprečevanje in obvladovanje bolezni, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 77.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 142, 30.4.2004, str. 1.

      (5)  UL L 328, 7.12.2013, str. 42.


title: 2012/645/EU: Sklep Sveta z dne 10. oktobra 2012 o sklenitvi sporazuma med Evropsko unijo in Ljudsko demokratično republiko Alžirijo o znanstvenem in tehnološkem sodelovanju

text:
               18.10.2012

               SL

               Uradni list Evropske unije

               L 287/3

         SKLEP SVETA
   z dne 10. oktobra 2012
   o sklenitvi sporazuma med Evropsko unijo in Ljudsko demokratično republiko Alžirijo o znanstvenem in tehnološkem sodelovanju
   (2012/645/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 Pogodbe v povezavi s členom 218(6) in (7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Svet je 16. novembra 2009 pooblastil Komisijo, da v imenu Unije začne pogajanja o Sporazumu med Evropsko unijo in Ljudsko demokratično republiko Alžirijo o znanstvenem in tehnološkem sodelovanju (v nadaljnjem besedilu: Sporazum). Sporazum je bil parafiran 14. oktobra 2010.

               (2)

               Sporazum je bil podpisan 19. marca 2012, s pridržkom njegove poznejše sklenitve in se v skladu s členom 218(5) Pogodbe od njegovega podpisa uporablja začasno.

               (3)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Ljudsko demokratično republiko Alžirijo o znanstvenem in tehnološkem sodelovanju se odobri v imenu Unije (1).
   Člen 2
   Predsednik Sveta v imenu Unije izda uradno obvestilo, določeno v členu 7(2) Sporazuma (2).
   Člen 3
   Evropska komisija sprejme stališče Unije v skupnem odboru, ustanovljenem s členom 4(2) Sporazuma, ob upoštevanju tehničnih sprememb navedenega sporazuma v skladu s členom 4(2)(a) Sporazuma.
   Člen 4
   Ta sklep začne veljati na dan njegovega sprejetja.

      V Luxembourgu, 10. oktobra 2012

            Za Svet

            Predsednik

         S. MALAS

      (1)  Sporazum je bil objavljen v UL L 99, 5.4.2012, str. 2 skupaj s sklepom o sklenitvi.

      (2)  Generalni sekretariat Sveta bo v Uradnem listu objavil datum začetka veljavnosti Sporazuma.


title: 2006/872/ES: Sklep Sveta z dne 17. novembra 2006 o podpisu v imenu Skupnosti Protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani v zvezi z ugotavljanjem skladnosti in prevzemanjem industrijskih izdelkov (PECA)

text:
               5.12.2006

               SL

               Uradni list Evropske unije

               L 337/33

         SKLEP SVETA
   z dne 17. novembra 2006
   o podpisu v imenu Skupnosti Protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani v zvezi z ugotavljanjem skladnosti in prevzemanjem industrijskih izdelkov (PECA)
   (2006/872/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Evropski sporazum o pridružitvi med Evropskimi skupnostmi in njihovimi državami članicami na eni strani in Romunijo na drugi strani (1) je začel veljati 1. februarja 1995.

               (2)

               Člen 75 Evropskega sporazuma določa, da je sodelovanje na področjih standardizacije in postopkov ugotavljanja skladnosti namenjeno sklenitvi sporazumov o vzajemnem priznavanju.

               (3)

               Protokol k Evropskemu sporazumu o ugotavljanju skladnosti in prevzemanju industrijskih izdelkov je Komisija izpogajala v imenu Skupnosti.

               (4)

               S pridržkom morebitne poznejše sklenitve bi bilo treba podpisati Protokol k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani o ugotavljanju skladnosti in prevzemanju industrijskih izdelkov (PECA), parafiran v Bruslju 18. aprila 2006 –

         SKLENIL:
   Edini člen
   S pridržkom njegove morebitne poznejše sklenitve, je predsednik Sveta pooblaščen, da imenuje osebo(-e), pooblaščeno(-e) za podpis Protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani o ugotavljanju skladnosti in prevzemanju industrijskih izdelkov (PECA), v imenu Evropske skupnosti.
   Besedilo Sporazuma je priloženo temu sklepu.

      V Luxembourgu, 17. novembra 2006

            Za Svet

            Predsednik

         E. TUOMIOJA

      (1)  UL L 357, 31.12.1994, str. 2.
    ---documentbreak---

               5.12.2006

               SL

               Uradni list Evropske unije

               L 337/34

         PROTOKOL
   k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani o ugotavljanju skladnosti in prevzemanju industrijskih izdelkov (PECA)
   EVROPSKA SKUPNOST IN ROMUNIJA,
   v nadaljnjem besedilu „pogodbenici“, STA SE –
   OB UPOŠTEVANJU dejstva, da je Romunija zaprosila za članstvo v Evropski uniji in da se v okviru članstva predvideva učinkovito izvajanje pravnega reda Evropske skupnosti,
   OB PRIZNAVANJU, da postopno sprejemanje in izvajanje zakonodaje Skupnosti v Romuniji omogoča, da se pred pristopom razširijo nekatere ugodnosti notranjega trga in zagotovi njegovo učinkovito delovanje v nekaterih sektorjih pred pristopom,
   OB UPOŠTEVANJU, da v sektorjih, ki so vključeni v ta protokol, romunska nacionalna zakonodaja v veliki meri prevzema zakonodajo Skupnosti,
   OB UPOŠTEVANJU njune skupne zaveze načelom prostega pretoka blaga in spodbujanju kakovosti izdelkov za zagotavljanje zdravja in varnosti njunih državljanov ter varstva okolja, vključno s tehnično pomočjo in drugimi oblikami njunega medsebojnega sodelovanja,
   V ŽELJI po sklenitvi Protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani (v nadaljnjem besedilu „Evropski sporazum“) o ugotavljanju skladnosti in prevzemanju industrijskih izdelkov (v nadaljnjem besedilu „ta protokol“), ki predvideva vzajemno prevzemanje industrijskih izdelkov, ki izpolnjujejo zahteve za zakonito dajanje v promet v eni od pogodbenic, in vzajemno priznavanje rezultatov ugotavljanja skladnosti industrijskih izdelkov, za katere velja zakonodaja Skupnosti ali nacionalna zakonodaja, ob upoštevanju, da člen 75 Evropskega sporazuma predvideva, kadar je to primerno, sklenitev sporazuma o vzajemnem priznavanju,
   OB UGOTOVITVI tesnega sodelovanja med Evropsko skupnostjo in Islandijo, Lihtenštajnom in Norveško na podlagi Sporazuma o Evropskem gospodarskem prostoru, zaradi česar je primerno razmisliti o sklenitvi vzporednega evropskega sporazuma o ugotavljanju skladnosti med Romunijo in temi državami, ki bo enakovreden temu protokolu,
   OB UPOŠTEVANJU statusa strank kot pogodbenic Sporazuma o ustanovitvi Svetovne trgovinske organizacije in zavedajoč se zlasti njunih obveznosti iz Sporazuma Svetovne trgovinske organizacije o tehničnih ovirah za trgovino –
   DOGOVORILI O NASLEDNJEM:
   Člen 1
   Namen
   Namen Protokola je olajšati odpravljanje tehničnih ovir za trgovino z industrijskimi izdelki med pogodbenicama. Sredstvo za dosego tega cilja je postopno sprejemanje in izvajanje nacionalne zakonodaje v Romuniji, ki je enakovredna zakonodaji Skupnosti.
   Ta protokol predvideva:

               (a)

               vzajemno prevzemanje industrijskih izdelkov, navedenih v prilogah o vzajemnem prevzemanju industrijskih izdelkov, ki izpolnjujejo zahteve za zakonito dajanje v promet v eni od pogodbenic;

               (b)

               vzajemno priznavanje rezultatov ugotavljanja skladnosti industrijskih izdelkov, za katere veljata zakonodaja Skupnosti in enakovredna romunska nacionalna zakonodaja iz prilog o vzajemnem priznavanju rezultatov ugotavljanja skladnosti.

         Člen 2
   Opredelitve
   V tem protokolu,

               (a)

               „industrijski izdelki“ pomenijo izdelke, kakor so določeni v členu 9 Evropskega sporazuma in v Protokolu 2 k Evropskemu sporazumu;

               (b)

               „zakonodaja Skupnosti“ pomeni vse pravne akte in izvedbene prakse Evropske skupnosti, ki veljajo za določeno situacijo, tveganje ali kategorijo industrijskih izdelkov, kakor jih razlaga Sodišče Evropskih skupnosti;

               (c)

               „nacionalna zakonodaja“ pomeni vse pravne akte in prakse izvajanja, s katerimi Romunija prevzema zakonodajo Skupnosti, ki velja za določeno situacijo, tveganje ali kategorijo industrijskih izdelkov.

         Izrazi, uporabljeni v tem protokolu, imajo pomen, ki je opredeljen v zakonodaji Skupnosti in romunski nacionalni zakonodaji.
   Člen 3
   Usklajenost zakonodaje
   Za namen tega protokola Romunija soglaša, da bo po posvetovanju s Komisijo Evropskih skupnosti sprejela ustrezne ukrepe za nadaljevanje in dokončanje prevzemanja zakonodaje Skupnosti, zlasti na področjih standardizacije, meroslovja, akreditacije, ugotavljanja skladnosti, tržnega nadzora, splošne varnosti izdelkov in odgovornosti proizvajalcev.
   Člen 4
   Vzajemno prevzemanje industrijskih izdelkov
   Pogodbenici soglašata, da se zaradi vzajemnega prevzemanja industrijski izdelki, našteti v prilogah o vzajemnem prevzemanju industrijskih izdelkov, ki izpolnjujejo zahteve za zakonito dajanje v promet v pogodbenici, lahko dajo v promet v drugi pogodbenici brez nadaljnjih omejitev. To ne posega v člen 36 Evropskega sporazuma.
   Člen 5
   Vzajemno priznavanje rezultatov postopkov ugotavljanja skladnosti
   Pogodbenici soglašata, da bosta priznali rezultate postopkov ugotavljanja skladnosti, izvedenih v skladu z zakonodajo Skupnosti in nacionalno zakonodajo iz prilog o vzajemnem priznavanju rezultatov ugotavljanja skladnosti. Pogodbenici ne zahtevata ponovne izvedbe postopkov in ne uvajata nobenih dodatnih zahtev za sprejetje navedene skladnosti.
   Člen 6
   Zaščitna klavzula
   Kadar pogodbenica meni, da bi industrijski izdelek, ki je bil dan v promet na njenem ozemlju na podlagi tega protokola in se uporablja v skladu s svojo predvideno uporabo, lahko ogrozil varnost ali zdravje uporabnikov ali drugih oseb ali kateri koli drug legitimni interes, ki ga ščiti zakonodaja iz prilog, lahko sprejme ustrezne ukrepe za umik takšnega izdelka s trga, za prepoved dajanja v promet, začetek uporabe ali uporabo ali za omejitev prostega prometa s tem izdelkom. Priloge določajo postopek, ki se v takšnih primerih uporablja.
   Člen 7
   Razširitev področja uporabe
   Potem ko Romunija sprejme in izvede nadaljnjo nacionalno zakonodajo, s katero se prevzema zakonodaja Skupnosti, lahko pogodbenici spremenita priloge ali vključita nove priloge v skladu s postopkom iz člena 14.
   Člen 8
   Poreklo
   Določbe tega protokola se uporabljajo za industrijske izdelke ne glede na njihovo poreklo.
   Člen 9
   Obveznosti pogodbenic glede njihovih organov in teles
   Pogodbenici zagotovita, da organi v njuni pristojnosti, odgovorni za učinkovito izvajanje zakonodaje Skupnosti in nacionalne zakonodaje, to zakonodajo neprekinjeno uporabljajo. Poleg tega pogodbenici zagotovita, da lahko ti organi, kadar je to primerno, priglasijo telesa, jih začasno ukinejo, prekličejo začasno ukinitev in umaknejo njihovo priglasitev, da se zagotovi skladnost industrijskih izdelkov z zakonodajo Skupnosti ali nacionalno zakonodajo ali zahteva njihov umik s trga.
   Pogodbenici zagotovita, da organi, ki so bili v njuni pristojnosti priglašeni za ugotavljanje skladnosti glede zahtev zakonodaje Skupnosti ali nacionalne zakonodaje iz prilog, neprekinjeno izpolnjujejo zahteve zakonodaje Skupnosti ali nacionalne zakonodaje. Poleg tega pogodbenici sprejmeta vse potrebne ukrepe za zagotovitev, da ta telesa ostanejo primerno usposobljena za izvajanje nalog, za katere so priglašena.
   Člen 10
   Priglašena telesa
   Prvotno so telesa, priglašena za namene tega protokola, organi iz seznamov, ki sta jih Romunija in Skupnost izmenjali pred zaključkom postopkov za začetek veljavnosti.
   Nato se za priglasitev organov za ugotavljanje skladnosti glede zahtev zakonodaje Skupnosti ali nacionalne zakonodaje iz prilog uporablja naslednji postopek:

               (a)

               pogodbenica pošlje uradno obvestilo drugi pogodbenici v pisni obliki;

               (b)

               po pisni potrditvi druge pogodbenice se po tem datumu telo obravnava kot priglašeno in pristojno za ugotavljanje skladnosti v zvezi z navedenimi zahtevami iz prilog.

         Če se pogodbenica odloči za umik priglasitve telesa v njeni pristojnosti, o tem pisno obvesti drugo pogodbenico. Telo bo prenehalo z ugotavljanjem skladnosti glede navedenih zahtev iz prilog najkasneje od datuma umika njegove priglasitve. Vseeno pa ugotovitve skladnosti, izvedene pred tem datumom, ostanejo veljavne, razen če Pridružitveni svet odloči drugače.
   Člen 11
   Preverjanje priglašenih teles
   Vsaka pogodbenica lahko od druge pogodbenice zahteva, da preveri tehnično usposobljenost in skladnost priglašenega telesa v njeni pristojnosti. Takšna zahteva se utemelji s tem, da se tako pogodbenici, odgovorni za priglasitev, omogoči izvedba zahtevanega preverjanja in hitro poročanje drugi pogodbenici. Pogodbenici lahko preučita priglašeno telo tudi skupaj, in sicer s sodelovanjem ustreznih organov. V ta namen pogodbenici zagotovita polno sodelovanje teles v njuni pristojnosti. Pogodbenici sprejmeta vse potrebne ukrepe in uporabita vsa dosegljiva sredstva, ki so potrebna za odpravo ugotovljenih težav.
   Če težav ni mogoče rešiti zadovoljivo za obe pogodbenici, lahko o svojem nesoglasju uradno obvestita predsednika Pridružitvenega sveta in navedeta svoje razloge. Pridružitveni svet lahko sprejme ustrezne ukrepe.
   Če in dokler Pridružitveni svet ne odloči drugače, se priglasitev telesa in priznanje njegove pristojnosti za ugotavljanje skladnosti glede zahtev zakonodaje Skupnosti ali nacionalne zakonodaje iz prilog od datuma obvestila o nesoglasju med pogodbenicama v celoti ali delno odloži.
   Člen 12
   Izmenjava informacij in sodelovanje
   Za pravilno in enotno uporabo in razlago tega protokola pogodbenici, njuni organi in priglašena telesa:

               (a)

               izmenjajo vse ustrezne informacije o izvajanju zakonodaje in prakse, zlasti o postopku za zagotavljanje skladnosti priglašenih teles;

               (b)

               po potrebi sodelujejo v ustreznih mehanizmih informiranja in usklajevanja ter v drugih povezanih dejavnostih pogodbenic;

               (c)

               svoja telesa spodbujajo k sodelovanju za vzpostavitev ureditev o prostovoljnem vzajemnem priznavanju.

         Člen 13
   Zaupnost
   Od predstavnikov, strokovnjakov in drugih pooblaščencev pogodbenic se zahteva, da tudi po prenehanju svojih dolžnosti ne razkrivajo informacij, pridobljenih v okviru tega protokola, za katere velja obveznost varovanja poslovne skrivnosti. Te informacije se ne smejo uporabljati za namene, ki jih ta protokol ne predvideva.
   Člen 14
   Upravljanje Protokola
   Pridružitveni svet je v skladu s členom 106 Evropskega sporazuma odgovoren za učinkovito delovanje tega protokola. Predvsem lahko odloča glede:

               (a)

               spremembe prilog;

               (b)

               dodajanja novih prilog;

               (c)

               imenovanja skupnih(-ne) skupin(-e) strokovnjakov za preverjanje tehnične usposobljenosti priglašenega telesa in njegovo skladnost z zahtevami;

               (d)

               izmenjave informacij o predlaganih in dejanskih spremembah zakonodaje Skupnosti in nacionalne zakonodaje iz prilog;

               (e)

               vprašanj o novih ali dodatnih postopkih ugotavljanja skladnosti, ki vplivajo na sektor iz priloge;

               (f)

               reševanja vseh vprašanj v zvezi z uporabo tega protokola.

         Pridružitveni svet lahko prenese zgoraj omenjene obveznosti, določene v tem protokolu, v skladu s členom 110(2) Evropskega sporazuma.
   Člen 15
   Tehnično sodelovanje in pomoč
   Evropska skupnost lahko po potrebi zagotovi tehnično sodelovanje in pomoč Romuniji za podporo učinkovitemu izvajanju in uporabi tega protokola.
   Člen 16
   Sporazumi z drugimi državami
   Sporazumi o ugotavljanju skladnosti, ki jih sklene katera koli od pogodbenic z državo, ki ni pogodbenica tega protokola, za drugo pogodbenico ne pomenijo obveznosti sprejetja rezultatov postopkov ugotavljanja skladnosti, ki so bili izvedeni v navedeni tretji državi, razen če se pogodbenici v Pridružitvenem svetu o tem izrecno ne sporazumeta.
   Člen 17
   Začetek veljavnosti
   Ta protokol začne veljati prvi dan drugega meseca po izmenjavi diplomatskih not med pogodbenicama, ki potrjujeta, da so bili zadevni postopki za začetek veljavnosti tega protokola zaključeni.
   Člen 18
   Status Protokola
   Ta protokol je sestavni del Evropskega sporazuma.
   Ta protokol je sestavljen v dveh izvirnikih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nizozemskem, nemškem, poljskem, portugalskem, slovaškem, slovenskem, španskem, švedskem in romunskem jeziku, pri čemer sta obe besedili enako verodostojni.

      Hecho en Bucarest, el veintisiete de octubre de dos mil seis.
      V Bukurešti dne dvacátého sedmého října dva tisíce šest.
      Udfærdiget i Bukarest, den syvogtyvende oktober totusind og seks.
      Geschehen zu Bukarest am siebenundzwanzigsten Oktober zweitausendsechs.
      Koostatud kahe tuhande kuuenda aasta oktoobrikuu kahekümne seitsmendal päeval Bukarestis.
      Έγινε στο Βουκουρέστι, στις είκοσι επτά Οκτωβρίου του δύο χιλιάδες έξι.
      Done at Bucharest on the twenty-seventh day of October in the year two thousand and six.
      Fait à Bucarest, le vingt-sept octobre de l’an deux mille six.
      Fatto a Bucarest, addì ventisette ottobre duemilasei.
      Bukarestē, divi tūkstoši sestā gada divdesmit septītajā oktobrī
      Priimta du tūkstančiai šeštų metų spalio dvidešimt septintą dieną Bukarešte
      Kelt Bukarestben, a kétezerhatodik év október havának huszonhetedik napján.
      Magħmul f'Bukarest fis-sebgħa u għoxrin jum ta' Ottubru fis-sena elfejn u sitta.
      Gedaan te Boekarest, de zevenentwintigste oktober tweeduizend zes.
      Sporządzono w Bukareszcie, dnia dwudziestego siódmego października dwa tysiące szóstego roku.
      Feito em Bucareste, aos vinte e sete dias do mês de Outubro do ano de dois mil e seis.
      V Bukurešti dňa dvadsiateho siedmeho októbra dvetisícšesť.
      V Bukarešti, sedemindvajsetega oktobra leta dva tisoč šest
      Tehty Bukarestissa kahdentenakymmenentenäseitsemäntenä päivänä lokakuuta vuonna kaksituhattakuusi.
      Utfärdat i Bukarest den tjugosjunde oktober år tjugohundrasex.
      Întocmit la București în a douăzeci și șaptea zi a lunii octombrie anul două mii șase.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         Pentru Comunitatea Europeană

         Por Rumanía
         Za Rumunsko
         For Rumænien
         Für Rumänien
         Rumeenia nimel
         Για τη Ρουμανία
         For Romania
         Pour la Roumanie
         Per la Romania
         Rumānijas vārdā
         Rumunijos vardu
         Románia részéről
         Għar-Rumanija
         Voor Roemenië
         W imieniu Rumunii
         Pela Roménia
         Za Rumunsko
         Za Romunijo
         Romanian puolesta
         För Rumänien
         Pentru România

   PRILOGA

      PRILOGA
      o vzajemnem prevzemanju industrijskih izdelkov

         (za evidenco)

      PRILOGA
      o vzajemnem priznavanju rezultatov ugotavljanja skladnosti
      Vsebina

                  1.

               Tlačna oprema
            TLAČNE OPREME
      ODDELEK I
      ZAKONODAJA SKUPNOSTI IN NACIONALNA ZAKONODAJA

                  Zakonodaja Skupnosti

                  :

                  Direktiva 97/23/ES Evropskega parlamenta in Sveta z dne 29. maja 1997 o približevanju zakonodaje držav članic v zvezi s tlačno opremo.

                  Nacionalna zakonodaja

                  :

                  Sklep vlade št. 584/2004 o vzpostavitvi pogojev za dajanje tlačne opreme v promet, kakor je bil naknadno spremenjen.

            ODDELEK II
      ORGANI PRIGLASITELJI
      Evropska skupnost

                  Avstrija

                  :

                  Bundesministerium für Wirtschaft und Arbeit.

                  Belgija

                  :

                  Ministère des Affaires Economiques/Ministerie van Economische Zaken.

                  Češka

                  :

                  Úřad pro technickou normalizaci, metrologii a státní zkušebnictví.

                  Estonija

                  :

                  Majandus- ja Kommunikatsiooniministeerium.

                  Finska

                  :

                  Kauppa- ja teollisuusministeriö/Handels- och industriministerie.

                  Francija

                  :

                  Ministère de l’emploi et de la solidarité, Direction des relations du travail, Bureau CT 5.

                  Grčija

                  :

                  Υπουργείο Ανάπτυξης. Γενική Γραμματεία Βιομηχανίας (Ministrstvo za razvoj. Generalni sekretariat za industrijo).

                  Irska

                  :

                  Department of Enterprise and Employment.

                  Italija

                  :

                  Ministero dell’Industria, del commercio e dell'artigianato.

                  Latvija

                  :

                  Ekonomikas ministrija.

                  Madžarska

                  :

                  Gazdasági és Közlekedési Minisztérium.

                  Malta

                  :

                  Pod vodstvom malteške vlade: Consumer and Industrial Goods Directorate of the Malta Standards Authority.

                  Nemčija

                  :

                  Bundesministerium für Arbeit und Sozialordnung.

                  Poljska

                  :

                  Ministerstwo Gospodarki, Pracy i Polityki Społecznej.

                  Slovaška

                  :

                  Úrad pre normalizáciu, metrológiu a skúšobníctvo Slovenskej republiky.

                  Slovenija

                  :

                  Ministrstvo za gospodarstvo.

                  Španija

                  :

                  Ministerio de Industria, Turismo y Comercio.

                  Švedska

                  :

                  Pod vodstvom švedske vlade: Styrelsen för ackreditering och teknisk kontrol (SWEDAC).

                  Združeno kraljestvo

                  :

                  Department of Trade and Industry.

                  Romunija

                  :

                  Ministerul Economiei si Comertului – Ministry of Economy and Commerce.

            ODDELEK III
      PRIGLAŠENI ORGANI
      Evropska skupnost
      Organi, ki so jih priglasile države članice Evropske skupnosti v skladu z zakonodajo Skupnosti v oddelku I in o tem obvestile Romunijo v skladu s členom 10 tega protokola.
      Romunija
      Organi, ki jih je priglasila Romunija v skladu z romunsko nacionalno zakonodajo v oddelku I in o tem uradno obvestila Evropsko skupnost v skladu s členom 10 tega protokola.
      ODDELEK IV
      POSEBNE UREDITVE
      Zaščitne klavzule
      A.   Zaščitna klavzula v zvezi z industrijskimi izdelki:

                  1.

                  Kadar je pogodbenica sprejela ukrep za zavrnitev prostega dostopa na svoj trg: za industrijske izdelke z znakom CE iz te priloge;
                  ali
                  za industrijske izdelke iz te priloge, ki so navedeni v členu 3(3) ali členu 14 Direktive 97/23/ES, ki ustreza členu 10 oziroma 17 Sklepa vlade št. 584/2004, vendar se zanje ne zahteva znak CE;
                  o tem nemudoma obvesti drugo pogodbenico in navede razloge za svojo odločitev in kako je bila neskladnost ugotovljena.

                  2.

                  Pogodbenici zadevo in dokaze, za katere sta izvedeli, preučita in druga drugo obvestita o rezultatih svojih preiskav.

                  3.

                  V primeru sporazuma pogodbenici sprejmeta ustrezne ukrepe za zagotovitev, da takšni izdelki niso dani v promet.

                  4.

                  V primeru nesoglasja o rezultatu takšnih preiskav se zadeva predloži Pridružitvenemu svetu, ki se lahko odloči za pridobitev izvedenskega mnenja.

                  5.

                  Kadar Pridružitveni svet ugotovi, da je ukrep:

                              (a)

                              neupravičen, ga mora nacionalni organ pogodbenice, ki je ukrep sprejel, umakniti;

                              (b)

                              upravičen, pogodbenici sprejmeta ustrezne ukrepe za zagotovitev, da takšni izdelki niso dani v promet.

            B.   Zaščitna klavzula v zvezi z usklajenimi standardi:

                  1.

                  Kadar Romunija meni, da usklajeni standardi, navedeni v zakonodaji iz te priloge, ne izpolnjujejo bistvenih zahtev takšne zakonodaje, o tem obvesti Pridružitveni svet, pri čemer navede razloge.

                  2.

                  Pridružitveni svet zadevo preuči in lahko od Skupnosti zahteva, da sprejme ukrepe v skladu s postopkom iz zakonodaje Skupnosti, določene v tej prilogi.

                  3.

                  Skupnost obvešča Pridružitveni svet in drugo pogodbenico o postopkih.

                  4.

                  O rezultatu postopka se uradno obvesti druga pogodbenica.

   IZJAVA SKUPNOSTI O UDELEŽBI ROMUNSKIH PREDSTAVNIKOV NA SESTANKIH ODBOROV
   Skupnost izjavlja, da je za boljše razumevanje praktičnih vidikov uporabe pravnega reda Evropskih skupnosti Romunija vabljena na sestanke odborov, ustanovljenih na podlagi zakonodaje Skupnosti o tlačni opremi ali omenjenih v tej zakonodaji, pod naslednjimi pogoji.
   Ta udeležba je omejena na sestanke ali dele sestankov, na katerih se razpravlja o uporabi pravnega reda Evropskih skupnosti; udeležba ne pomeni prisotnosti na sestankih, namenjenih pripravi in izdaji mnenj o izvedbenih ali upravljavskih pooblastilih, ki jih je Svet prenesel na Komisijo.
   To povabilo se lahko za vsak primer posebej razširi na sestanke skupin strokovnjakov, ki jih skliče Komisija.


title: 2008/267/ES: Sklep Evropskega parlamenta in Sveta z dne 11. marca 2008 o uporabi Solidarnostnega sklada EU v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               27.3.2008

               SL

               Uradni list Evropske unije

               L 85/7

      SKLEP EVROPSKEGA PARLAMENTA IN SVETA

   z dne 11. marca 2008
   o uporabi Solidarnostnega sklada EU v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2008/267/ES)
   EVROPSKI PARLAMENT IN SVET EVROPSKIH SKUPNOSTI STA –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 26 Sporazuma,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),
   ob upoštevanju predloga Komisije,
   ob upoštevanju naslednjega:

               (1)

               Evropska unija je ustanovila Solidarnostni sklad Evropske unije („Sklad“), da bi pokazala svojo solidarnost prebivalstvu območij, ki so jih prizadele nesreče.

               (2)

               Medinstitucionalni sporazum z dne 17. maja 2006 dopušča uporabo Sklada do letne zgornje meje v višini 1 milijarde EUR.

               (3)

               Uredba (ES) št. 2012/2002 vsebuje določbe, v skladu s katerimi se Sklad lahko uporabi.

               (4)

               Združeno kraljestvo je predložilo vlogo za uporabo Sklada v zvezi z nesrečo, ki so jo povzročile poplave junija in julija 2007 –

         SKLENILA:
   Člen 1
   Za splošni proračun Evropske unije za proračunsko leto 2008 se Solidarnostni sklad Evropske unije uporabi za zagotovitev zneska v višini 162 387 985 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 11. marca 2008

            Za Evropski parlament

            Predsednik

         H.-G. PÖTTERING

            Za Svet

            Predsednik

         J. LENARČIČ

      (1)  UL C 139, 14.6.2006, str. 1. Sporazum, kakor je bil spremenjen s Sklepom 2008/29/ES Evropskega parlamenta in Sveta (UL L 6, 10.1.2008, str. 7).

      (2)  UL L 311, 14.11.2002, str. 3.


title: Sklep Sveta (SZVP) 2016/596 z dne 18. aprila 2016 o podaljšanju mandata posebnega predstavnika Evropske unije za srednjo Azijo

text:
               19.4.2016

               SL

               Uradni list Evropske unije

               L 103/24

         SKLEP SVETA (SZVP) 2016/596
   z dne 18. aprila 2016
   o podaljšanju mandata posebnega predstavnika Evropske unije za srednjo Azijo
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. aprila 2015 sprejel Sklep (SZVP) 2015/598 (1), s katerim je Petra BURIANA imenoval za posebnega predstavnika Evropske unije (PPEU) za srednjo Azijo. Mandat PPEU se izteče 30. aprila 2016.

               (2)

               Mandat PPEU bi bilo treba podaljšati za nadaljnjih 10 mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Petra BURIANA kot PPEU za srednjo Azijo se podaljša do 28. februarja 2017. Svet lahko na podlagi ocene Političnega in varnostnega odbora (PVO) in na predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   Mandat PPEU temelji na ciljih politike Unije v srednji Aziji. Ti cilji vključujejo:

               (a)

               spodbujanje dobrih in tesnih odnosov med Unijo in državami srednje Azije na podlagi skupnih vrednot in interesov, kot je določeno v ustreznih sporazumih;

               (b)

               prispevanje h krepitvi stabilnosti in sodelovanja med državami na tem območju;

               (c)

               prispevanje h krepitvi demokracije, pravne države, dobrega upravljanja ter spoštovanja človekovih pravic in temeljnih svoboščin v srednji Aziji;

               (d)

               obravnavanje ključnih groženj, zlasti specifičnih problemov z neposrednimi posledicami za Unijo;

               (e)

               povečanje uspešnosti in prepoznavnosti Unije v regiji, vključno s tesnejšim sodelovanjem z drugimi ustreznimi partnerji in mednarodnimi organizacijami, kot sta Organizacija za varnost in sodelovanje v Evropi (OVSE) in Združeni narodi (ZN).

         Člen 3
   Mandat
   1.   Da bi se dosegli cilji politike, je mandat PPEU:

               (a)

               spodbujati splošno politično usklajevanje Unije v srednji Aziji in pomagati pri zagotavljanju doslednosti zunanjega delovanja Unije v regiji;

               (b)

               v imenu VP skupaj z Evropsko službo za zunanje delovanje (ESZD) in Komisijo spremljati postopek izvajanja strategije Unije za novo partnerstvo s srednjo Azijo, ki jo dopolnjujejo zadevni sklepi Sveta in nadaljnja poročila o napredku pri izvajanju strategije Unije za srednjo Azijo, pripravljati priporočila in redno poročati ustreznim organom Sveta;

               (c)

               Svetu pomagati pri nadaljnjem razvoju celovite politike do srednje Azije;

               (d)

               pozorno spremljati politične dogodke v srednji Aziji z razvijanjem in vzdrževanjem tesnih stikov z vladami, parlamenti, pravosodnimi organi, civilno družbo in množičnimi mediji;

               (e)

               spodbujati Kazahstan, Kirgizistan, Tadžikistan, Turkmenistan in Uzbekistan, da sodelujejo pri regionalnih vprašanjih skupnega interesa;

               (f)

               razvijati ustrezne stike in sodelovanje z glavnimi zainteresiranimi akterji v regiji ter z vsemi ustreznimi regionalnimi in mednarodnimi organizacijami;

               (g)

               sodelovati pri izvajanju politike Unije na področju človekovih pravic v regiji v sodelovanju s PPEU za človekove pravice, vključno s smernicami Unije v zvezi s človekovimi pravicami, zlasti pri smernicah Unije v zvezi z vprašanjem otrok v oboroženih spopadih ter v zvezi z nasiljem nad ženskami in dekleti in preprečevanjem vseh vrst diskriminacije proti njim, ter politike Unije v zvezi z Resolucijo Varnostnega sveta ZN 1325 (2000) o ženskah, miru in varnosti, vključno s spremljanjem in poročanjem o razvoju dogodkov ter oblikovanjem priporočil v zvezi s tem;

               (h)

               v tesnem sodelovanju z ZN in OVSE prispevati k preprečevanju in reševanju konfliktov, in sicer z navezovanjem stikov z organi in drugimi lokalnimi akterji, kot so nevladne organizacije, politične stranke, manjšine, verske skupine in njihovi vodje;

               (i)

               prispevati k oblikovanju vidikov glede energetske varnosti, varnosti na mejah, boja proti hudim kaznivim dejanjem, vključno z bojem proti drogam in trgovini z ljudmi, pa tudi upravljanja z vodnimi viri, okolja in podnebnih sprememb, v okviru skupne zunanje in varnostne politike glede srednje Azije;

               (j)

               spodbujati regionalno varnost znotraj meja srednje Azije v kontekstu zmanjševanja mednarodne prisotnosti v Afganistanu.

         2.   PPEU podpira delo VP in ima pregled nad vsemi dejavnostmi Unije v tej regiji.
   Člen 4
   Izvajanje mandata
   1.   PPEU je odgovoren za izvajanje mandata, pri čemer je podrejen VP.
   2.   PVO je v prednostni povezavi s PPEU in je glavna točka PPEU za stike s Svetom. PPEU v okviru svojega mandata od PVO prejema strateške usmeritve in politična navodila brez poseganja v pristojnosti VP.
   3.   PPEU tesno sodeluje z ESZD in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. maja 2016 do 28. februarja 2017 znaša 800 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za določena vprašanja politik, kot zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo napotitev osebja za delo pri PPEU. Plače takega napotenega osebja krije država članica, institucija Unije oziroma ESZD. K PPEU se lahko napotijo tudi strokovnjaki, ki so jih države članice napotile v institucije Unije ali ESZD. Mednarodno pogodbeno osebje ima državljanstvo ene od držav članic.
   3.   Vse napoteno osebje ostane pod upravno pristojnostjo države članice pošiljateljice, institucije Unije pošiljateljice ali ESZD ter opravlja svoje obveznosti in deluje v interesu mandata PPEU.
   4.   Osebje PPEU je nameščeno skupaj z zadevnim oddelkom ESZD, da bi zagotovili skladnost in doslednost njihovih dejavnosti.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno delovanje misije PPEU in članov osebja PPEU, doseže dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo varnostna načela in minimalne standarde iz Sklepa Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija, ESZD in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v regiji in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno zunaj Unije, PPEU v skladu s svojim mandatom in varnostnimi razmerami na območju, za katerega je odgovoren, sprejme vse razumno izvedljive ukrepe za varnost vsega osebja pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, ki urejajo upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in evakuacijo;

               (b)

               zagotovi, da je vse osebje, razporejeno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotovi, da se izvajajo vsa dogovorjena priporočila, pripravljena na podlagi rednih varnostnih ocen, za Svet, VP in Komisijo pa pripravi pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in uspešnosti delovanja Unije ter pomaga zagotavljati, da se za doseganje ciljev politike Unije dosledno uporabljajo vsi instrumenti Unije in ukrepi držav članic. Dejavnosti PPEU so usklajene z zadevnim geografskim oddelkom ESZD in s Komisijo ter z dejavnostmi PPEU za Afganistan. PPEU redno poroča misijam držav članic in delegacijam Unije.
   2.   Na terenu vzdržuje tesne stike z vodji delegacij Unije in z vodji misij držav članic. Ti PPEU pri izvajanju njegovega mandata pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU do konca avgusta 2016 Svetu,VP in Komisiji predloži poročilo o napredku, do konca novembra 2016 pa celovito poročilo o izvajanju mandata.
   Člen 14
   Začetek veljavnosti
   Ta sklep začne veljati na dan sprejetja.

      V Luxembourgu, 18. aprila 2016

            Za Svet

            Predsednica

         F. MOGHERINI

      (1)  Sklep Sveta (SZVP) 2015/598 z dne 15. aprila 2015 o imenovanju posebnega predstavnika Evropske unije za srednjo Azijo (UL L 99, 16.4.2015, str. 25).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta z dne 17. marca 1980 o sprejetju Priloge k Mednarodni konvenciji o poenostavitvi in uskladitvi carinskih postopkov v imenu Skupnosti

text:
Pomembno pravno obvestilo

|

31980D0391

Uradni list L 100 , 17/04/1980 str. 0027 - 0031 finska posebna izdaja: poglavje 2 zvezek 2 str. 0162  švedska posebna izdaja: poglavje 2 zvezek 2 str. 0162  grška posebna izdaja: poglavje 11 zvezek 19 str. 0231  španska posebna izdaja: poglavje 02 zvezek 6 str. 0214  portugalska posebna izdaja poglavje 02 zvezek 6 str. 0214

		Sklep Svetaz dne 17. marca 1980o sprejetju Priloge k Mednarodni konvenciji o poenostavitvi in uskladitvi carinskih postopkov v imenu Skupnosti(80/391/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju priporočila Komisije,ker je v skladu s Sklepom 75/199/EGS [1] Skupnost pogodbenica Mednarodne konvencije o poenostavitvi in uskladitvi carinskih postopkov;ker Skupnost lahko sprejme Prilogo h Konvenciji v zvezi s ponovnim uvozom v enakem stanju;ker je kljub temu priporočljivo pogojevati tako odobritev z nekaterimi pridržki, tako da bi upoštevali posebne zahteve carinske unije,SKLENIL:Člen 1Priloga B.3 k Mednarodni konvenciji o poenostavitvi in uskladitvi carinskih postopkov v zvezi s ponovnim uvozom v enakem stanju se sprejme v imenu Skupnosti s pridržki glede pravila 2 in priporočenimi praksami 8, 11, 12 in 24.Besedilo navedene priloge je priloženo temu sklepu.Člen 2Predsednik Sveta imenuje osebo, pooblaščeno, da uradno obvesti generalnega sekretarja Sveta za carinsko sodelovanje o sprejetju Priloge glede ponovnega uvoza v enakem stanju s strani Skupnosti, ob upoštevanju pridržkov iz člena 1.V Bruslju, 17. marca 1980Za SvetPredsednikJ. Santer[1] UL L 100, 21.4.1975, str. 1.--------------------------------------------------PRILOGA B.3PRILOGA O PONOVNEM UVOZU V ENAKEM STANJUUVODBlago se pogosto ponovno uvaža v državo, od koder je bilo izvoženo, v enakem stanju kot pred izvozom. V veliko primerih je bil ta ponovni uvoz predvidljiv že v času izvoza. V tem primeru je bilo blago lahko izvoženo s prijavo o predvideni vrnitvi. Vendar pa je blago v nekaterih primerih ponovno uvoženo zaradi okoliščin, ki so nastale po njegovem izvozu.Nacionalna zakonodaja večine držav vključuje določbe, ki omogočajo vnos takšnega ponovno uvoženega blaga brez uvoznih dajatev in davkov ter zagotavlja povračilo kakršnih koli izvoznih dajatev in davkov, plačanih pri izvozu. Carinski postopek, ki zagotavlja takšen dajatev prost uvoz in povračila, je postopek ponovnega uvoza v enakem stanju. Ta postopek se odobri pod pogojem, da je mogoče zagotoviti istovetnost blaga. Kakršne koli zneske, obračunane zaradi povračila, odpusta, ali pogojne oprostitve plačila dajatev in davkov, ali kakršnih koli subvencij ali drugih zneskov, odobrenih pri izvozu, je treba plačati.Ta priloga se ne nanaša na ponoven uvoz potnikovih osebnih predmetov ali prevoznih sredstev za zasebno rabo.OPREDELITVEV tej prilogi pomeni:(a) "ponovni uvoz v enakem stanju" carinski postopek, v katerem se lahko blago, ki je bilo izvoženo in je bilo pred tem v prostem prometu, ali pa je imelo značaj pridobljenih izdelkov, uvozi za domačo porabo brez uvoznih dajatev in davkov, če ni bilo obdelano, predelano ali popravljeno v tujini. Kakršne koli zneske obračunane zaradi povračila ali odpusta, ali pogojne oprostitve plačila dajatev in davkov, ali kakršnih koli subvencij ali drugih zneskov, odobrenih pri izvozu, je treba plačati;(b) "carinjenje za domačo porabo" carinski postopek, ki zagotavlja, da lahko uvoženo blago trajno ostane na carinskem območju. Ta postopek obsega plačilo kakršnih koli obračunanih uvoznih dajatev in davkov ter izpolnitev vseh potrebnih carinskih formalnosti;(c) "uvozne dajatve in davki" carino in vse druge dajatve, davke, takse ali druge bremenitve, ki temeljijo na ali so povezani z uvozom blaga, vendar ne vključuje dajatev in bremenitev, ki so omejene na približni znesek opravljenih storitev;(d) "izvozne dajatve in davki" carino in vse druge dajatve, davke, takse ali druge bremenitve, ki temeljijo na ali so povezani z izvozom blaga, vendar ne vključuje dajatev in bremenitev, ki so omejene na približni znesek opravljenih storitev;(e) "izvoženo blago s prijavo o predvideni vrnitvi" blago, ki ga deklarant določi za ponovni uvoz, v zvezi s katerim lahko carina izvaja ukrepe za prepoznavanje da bi olajšala ponovni uvoz v enakem stanju;Opomba:Blago, izvoženo s prijavo o predvideni vrnitvi, se lahko opredeli, kakor da je zanj začet carinski postopek, opisan kot "začasni izvoz";(f) "blago v prostem prometu" blago, s katerim se lahko razpolaga brez carinskih omejitev;(g) "pridobljeni izdelki" izdelke, pridobljene med ali kot rezultat proizvodnje, predelave ali popravila blaga, ki je začasno uvoženo na aktivno oplemenitenje;(h) "deklaracija blaga" je izjava, zapisana v obliki, predpisani s strani carine, s katero zainteresirana oseba navede carinski postopek, ki naj se uporabi za to blago in predloži podatke, ki jih carina zahteva za izvedbo tega postopka;(ij) "oseba" fizične kot pravne osebe, razen če vsebina zahteva drugače.NAČELA1. PraviloDoločbe te priloge urejajo ponovni uvoz v enakem stanju.2. PraviloNacionalna zakonodaja določa pogoje in carinske formalnosti, ki morajo biti izpolnjene za ponovni uvoz v enakem stanju.Opomba:Pogoj za ponovni uvoz v enakem stanju je, da carinski organi lahko v ponovno uvoženem blagu prepoznajo prej izvoženo blago.SPLOŠNE DOLOČBE3. PraviloPonovni uvoz v enakem stanju je dovoljen tudi, če se ponovno uvozi le del izvoženega blaga.4. Priporočena praksaKadar okoliščine to upravičujejo, naj bi bil ponovni uvoz blaga v enakem stanju dovoljen tudi, če ga uvozi druga oseba, kakor je oseba, ki je izvozila blago.5. PraviloPonovni uvoz v enakem stanju se ne sme zavrniti zgolj zato, ker je bilo blago uporabljeno ali poškodovano, ali se je med tem, ko se je nahajalo v tujini, pokvarilo.6. PraviloPonovni uvoz v enakem stanju se ne sme zavrniti zgolj zato, ker je bilo blago med tem, ko se je nahajalo v tujini, podvrženo postopkom, ki so bili potrebni za njegovo ohranitev ali vzdrževanje, vendar pod pogojem, da se njegova vrednost, glede na vrednost v času izvoza, zaradi teh postopkov ne poveča.7. PraviloPonovni uvoz v enakem stanju se ne omejuje na blago, uvoženo neposredno iz tujine, ampak je dovoljen tudi za blago, ki je v drugem carinskem postopku.8. Priporočena praksaGospodarske prepovedi in omejitve glede uvoza se ne nanašajo na blago, ponovno uvoženo v enakem stanju, ki je bilo pred izvozom v prostem prometu.9. Priporočena praksaPonovnega uvoza v enakem stanju se ne sme zavrniti zaradi države, od koder je bilo blago poslano.10. PraviloPonovnega uvoza v enakem stanju se ne sme zavrniti zgolj zato, ker je bilo blago izvoženo brez prijave o predvideni vrnitvi.ROK ZA PONOVNI UVOZ V ENAKEM STANJU11. Priporočena praksaČe nacionalna zakonodaja določa roke, po katerih ponovni uvoz v enakem stanju ne bo več odobren, morajo biti navedeni roki dovolj dolgi, da bi tako upoštevali različne okoliščine, ki se nanašajo na vsako vrsto primera, v katerem se ponovni uvoz v enakem stanju lahko odobri, in ne smejo biti krajši od enega leta.POVRAČILO IZVOZNIH DAJATEV IN DAVKOV12. Priporočena praksaKakršne koli plačane izvozne dajatve in davki se povrnejo v najkrajšem možnem času po ponovnem uvozu blaga v enakem stanju.PRISTOJNI CARINSKI URADI13. PraviloCarinski uradi, pri katerih se blago lahko prijavi za domačo porabo, so obenem pristojni za odobritev ponovnega uvoza v enakem stanju.14. PraviloUstrezne določbe morajo dovoliti, da se blago, ponovno uvoženo v enakem stanju, prijavi pri drugem carinskem uradu kakor tistem, pri katerem je bilo izvoženo.DEKLARACIJA BLAGA15. Priporočena praksaObrazci za prijavo blaga, ki se uporabljajo za ponovni uvoz v enakem stanju, so skladni s tistimi, ki se uporabljajo pri carinjenju blaga za domačo porabo.Opombe:1. V nekaterih državah se lahko deklaracija blaga za izvoz s prijavo o predvideni vrnitvi uporabi tudi za ponovni uvoz v enakem stanju.2. Kadar je blago izvoženo z zvezkom ATA v skladu s Carinsko konvencijo o zvezku ATA za začasen uvoz blaga, sestavljeno v Bruslju 6. decembra 1961, se blago ponovno uvozi v enakem stanju s tem zvezkom.16. Priporočena praksaZa ponovni uvoz v enakem stanju embalaže, zabojnikov, palet in gospodarskih cestnih vozil, ki se uporabljajo za mednarodni prevoz blaga, se ne zahteva pisne deklaracije blaga, pod pogojem, da se carinski organi lahko prepričajo, da so bili v času izvoza v prostem prometu.DOKUMENTACIJA, KI SE PREDLOŽI V PODPORO DEKLARACIJI ZA PONOVNI UVOZ V ENAKEM STANJU17. PraviloV podporo deklaraciji za ponovni uvoz v enakem stanju carinski organi zahtevajo predložitev samo takih dokumentov, ki jih štejejo za potrebne, da se zagotovi, da so pogoji za uporabo postopka izpolnjeni.Opomba:Carinski organi lahko zahtevajo predložitev izvozne deklaracije, drugih izvoznih dokumentov, računov, pogodb itd., v povezavi z izvoženim blagom, in medsebojno dopisovanje v zvezi z vrnitvijo blaga.18. Priporočena praksaČe je bilo blago, ki bo ponovno uvoženo v enakem stanju, izvoženo s prijavo o predvideni vrnitvi, carinski organi običajno z deklaracijo o ponovnem uvozu v enakem stanju ne zahtevajo drugih dokumentov, razen deklaracije blaga ali dokumenta o istovetnosti, ki je bil izdan ob izvozu.Opombe:1. V določenih državah je deklaracija za izvoz s prijavo o predvideni vrnitvi edini zahtevani dokument za ponovni uvoz v enakem stanju.2. Istovetnost blaga lahko carinski organi ugotovijo na podlagi ukrepov za prepoznavanje, ki so bili izvedeni ob izvozu.BLAGO, IZVOŽENO S PRIJAVO O PREDVIDENI VRNITVI(a) Blago, ki se izvaža s prijavo o predvideni vrnitvi19. Priporočena praksaCarinski organi na zahtevo deklaranta dovolijo, da se blago izvozi s prijavo o predvideni vrnitvi, in sprejmejo morebitne ukrepe za olajšanje ponovnega uvoza v enakem stanju.(b) Carinski uradi, pristojni za izvoz s prijavo o predvideni vrnitvi20. PraviloCarinski uradi, pri katerih je lahko blago dokončno izvoženo, so pristojni tudi za odobritev izvoza s prijavo o predvideni vrnitvi.(c) Deklaracija blaga za izvoz s prijavo o predvideni vrnitvi21. Priporočena praksaObrazci deklaracije blaga, ki se uporabljajo za izvoz blaga s prijavo o predvideni vrnitvi, so skladni s tistimi, ki se uporabljajo za dokončen izvoz.Opomba:Izvoz s prijavo o predvideni vrnitvi se lahko odobri tudi na podlagi zvezka ATA namesto na podlagi nacionalnega carinskega dokumenta.(d) Dokumentacija, ki se predloži v podporo deklaraciji za izvoz s prijavo o predvideni vrnitvi22. PraviloCarinski organi zahtevajo ob deklaraciji za izvoz s prijavo o predvideni vrnitvi samo tiste dokumente, ki jih štejejo za nujne za izvajanje nadzora nad postopkom in za zagotovitev skladnosti z zahtevami v zvezi z uporabo ustreznih omejitev ali drugih predpisov.(e) Istovetnost blaga, izvoženega s prijavo o predvideni vrnitvi23. PraviloPri določanju vrste ukrepov za ugotavljanje istovetnosti blaga, ki je izvoženo s prijavo o predvideni vrnitvi, carinski organi upoštevajo zlasti vrsto blaga in konkretne proračunske interese.Opomba:Za prepoznavanje blaga, ki bo izvoženo s prijavo o predvideni vrnitvi, lahko carinski organi vtisnejo carinske oznake (zaščitne oznake, žige, luknje itd.) ali upoštevajo oznake, številke ali druge indikacije, ki so trajno vtisnjene na blago, ali poimenovanje blaga, načrt obsega ali fotografije, ali vzamejo vzorce.(f) Olajšave, podeljene blagu, izvoženem s prijavo o predvideni vrnitvi24. Priporočena praksaBlagu, ki je izvoženo s prijavo o predvideni vrnitvi, se odobri pogojna oprostitev morebitnih izvoznih dajatev in davkov.Opomba:Od deklaranta se lahko zahteva, da predloži varščino zaradi poravnave zneskov, ki bi jih bilo treba obračunati, če blago ne bi bilo ponovno uvoženo v določenem roku.25. PraviloNa zahtevo zadevne osebe carinski organi dovolijo, da se izvoz s prijavo o predvideni vrnitvi, ob upoštevanju ustreznih pogojev in formalnosti, spremeni v dokončni izvoz.Opombe:1. Obračunajo se kakršne koli neplačane izvozne dajatve in davki.2. Praviloma je dovoljeno kakršno koli povračilo ali izvzetje plačila dajatev in davkov, ki se ga ni dalo pridobiti zaradi izvoza blaga s prijavo o predvideni vrnitvi.26. Priporočena praksaČe se isto blago s prijavo o predvideni vrnitvi izvaža in uvaža v enakem stanju večkrat, carinski organi na zahtevo deklaranta dovolijo, da se deklaracija za izvoz s prijavo o predvideni vrnitvi vloži ob prvem izvozu in je veljavna za poznejše ponovne uvoze in izvoze blaga v določenem obdobju.Opomba:Carinski organi lahko poznejše ponovne uvoze in izvoze beležijo na deklaraciji blaga z žigosanjem ali primernim zaznamkom.INFORMACIJE O PONOVNEM UVOZU V ENAKEM STANJU27. PraviloCarinski organi zagotovijo, da so vse pomembne informacije o ponovnem uvozu v enakem stanju dostopne vsem zainteresiranim osebam.--------------------------------------------------


title: 2014/619/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Agencije za evropski GNSS za proračunsko leto 2012

text:
               5.9.2014

               SL

               Uradni list Evropske unije

               L 266/307

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Agencije za evropski GNSS za proračunsko leto 2012
   (2014/619/EU)
   EVROPSKI PARLAMENT,

               —

               ob upoštevanju letnih računovodskih izkazov Agencije za evropski GNSS za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Agencije za evropski GNSS za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (EU) št. 912/2010 Evropskega parlamenta in Sveta z dne 22. septembra 2010 o ustanovitvi Agencije za evropski GNSS (4), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0223/2014),

               1.

               podeli razrešnico izvršnemu direktorju Agencije za evropski GNSS glede izvrševanja proračuna agencije za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Agencije za evropski GNSS, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 261.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 276, 20.10.2010, str. 11.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2008/469/ES: Odločba Evropskega Parlamenta in Sveta z dne 5. junija 2008 o uporabi Solidarnostnega sklada EU v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               21.6.2008

               SL

               Uradni list Evropske unije

               L 162/30

      ODLOČBA EVROPSKEGA PARLAMENTA IN SVETA

   z dne 5. junija 2008
   o uporabi Solidarnostnega sklada EU v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2008/469/ES)
   EVROPSKI PARLAMENT IN SVET EVROPSKIH SKUPNOSTI –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), še zlasti točke 26,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),
   ob upoštevanju predloga Komisije,
   ob upoštevanju naslednjega:

               (1)

               Evropska unija je ustanovila Solidarnostni sklad Evropske unije („Sklad“), da bi pokazala svojo solidarnost prebivalstvu območij, ki so jih prizadele nesreče.

               (2)

               Medinstitucionalni sporazum z dne 17. maja 2006 dopušča uporabo Sklada do letne zgornje meje v višini 1 milijarde EUR.

               (3)

               Uredba (ES) št. 2012/2002 vsebuje določbe, v skladu s katerimi se Sklad lahko uporabi.

               (4)

               Grčija je predložila vlogo za uporabo sklada v zvezi z nesrečo, ki so jo avgusta 2007 povzročili gozdni požari.

               (5)

               Slovenija je predložila vlogo za uporabo sklada v zvezi z nesrečo, ki so jo septembra 2007 povzročile poplave –

         STA SKLENILA:
   Člen 1
   V okviru splošnega proračuna Evropske unije za proračunsko leto 2008 se iz Solidarnostnega sklada Evropske unije zagotovi vsota 98 023 212 EUR v odobritvah za prevzem obveznosti.
   Člen 2
   Ta sklep se objavi v Uradnem listu Evropske unije.

      V Strasbourgu, 5. junija 2008

            Za Evropski parlament

            predsednik

         H.-G. PÖTTERING

            Za Svet

            predsednik

         J. LENARČIČ

      (1)  UL C 139, 14.6.2006, str. 1. Sporazum, kakor je bil nazadnje spremenjen s Sklepom 2008/371/ES Evropskega parlamenta in Sveta (UL L 128, 16.5.2008, str. 8).

      (2)  UL L 311, 14.11.2002, str. 3.